recursal/SuperWikiNEXT-32B huggingface dataset:
**מרי מורסטן** (באנגלית: **Mary Morstan**) היא אשתו של דוקטור ווטסון, ומופיעה בכמה מספרי שרלוק הולמס מאת ארתור קונאן דויל. הופעתה הראשונה היא בספר חותם הארבעה, בו היא ווטסון מתחתנים לאחר פתרון התעלומה. היא מתוארת כאישה בלונדינית בעלת עור חיוור, ובתקופה שבה היא שכרה את שירותיו של הולמס היא עבדה כאומנת. למרות שבסוף הסיפור האוצר נעלם, היא מקבלת שש פנינים ועתידה לרשת שש פנינים נוספות מאוצר אגרה.

בעיבוד של רודני גיבונס לחותם הארבעה (2001) נפרדת מרי מורסטן מווטסון ומתחתנת עם תדיאוס שולטו, ובכך שוברת את לבו של הרופא.

מוצאה
-----

אביה של מרי מורסטן, שכיהן בתפקיד צבאי בכיר ברגימנט הודי ומאוחר יותר הוצב באיי אנדמן, נעלם ב-1878 בנסיבות מחשידות הקשורות לתעלומת חותם הארבעה. אמה של מרי מורסטן מתה זמן קצר לאחר שילדה אותה, ואין לה קרובים נוספים באנגליה, למרות שהיא למדה והתחנכה שם. ווטסון ומרי מורסטן התחתנו בערך ב-1888.

מערכת יחסים
-----------

למרות שווטסון ומורסטן "התאהבו ממבט ראשון", מערכת היחסים ביניהן בזמן שהיו נשואים לא הייתה יציבה[דרושה הבהרה]. ב"הרפתקת האיש המעוקם" נוסע ווטסון ביחד עם הולמס לפתור תעלומה של מוות שהתרחש בחדר נעול, וזאת למרות שרק בקיץ שלפני כן הוא התחתן. מורסטן מגלה מידה רבה של דאגה לבריאותו של ווטסון כאשר היא שולחת אותו לנופש הבראה בכפר בתעלומת עמק בוסקומב, אך לאחר מותה, שלא מוזכר בצורה ישירה בספרים, חוזר ווטסון לגור עם הולמס ולא מדבר על כך. לאחר מכן מתחתן ווטסון לפחות עוד פעם. מורסטן מתה בפרק הזמן שבין הסיפור "הבעיה הסופית" לבין "תעלומת הבית הריק". טענה זו מוסברת בעובדה שבמכתב הפרידה שלו מווטסון הולמס כותב "מסור-נא את איחולי למרת ווטסון..."; לאחר שהולמס "חוזר לחיים" ווטסון כותב "בדרך זו או אחרת נודע לו דבר השכול המעציב שפקדני עם מות אשתי..."; בסיפור "הפרשה של קבלן-הבניין מנורווד", שהתרחשה זמן קצר לאחר חזרתו של הולמס, ווטסון חוזר לגור ברחוב בייקר 221 ב'.

| סדרת שרלוק הולמס מאת ארתור קונאן דויל |
| --- |
| ספרים | חקירה בשני • חותם הארבעה • כלבם של בני בסקרוויל • עמק הפחד |
| אוספי סיפורים קצרים | הרפתקאותיו של שרלוק הולמס • זיכרונותיו של שרלוק הולמס • שובו של שרלוק הולמס • הקידה האחרונה • ספר הפרשיות של שרלוק הולמס |
| דמויות | שרלוק הולמס • מייקרופט הולמס • דוקטור ווטסון • המפקח לסטרייד • פרופסור מוריארטי |
| דמויות משנה | איירין אדלר • סבסטיאן מורן • מרי מורסטן • דמויות נוספות |
| שונות | רחוב בייקר 221 ב' • מוזיאון שרלוק הולמס |
| עיבודים נבחרים | **סרטים:** שרלוק הולמס ותעלומת גרבי המשי • שרלוק הולמס והפרחחים מרחוב בייקר • טום וג'רי פוגשים את שרלוק הולמס • מר הולמס • הולמס & ווטסון • אנולה הולמס • אנולה הולמס 2  **סדרות:** זיכרונות על שרלוק הולמס • שרלוק • אלמנטרי • שרלוק הולמס (2013) • מיס שרלוק • שרלוק ברוסיה • הפרחחים • הולמס**וסילי ליוואנוב:** הרפתקאותיהם של שרלוק הולמס ודוקטור ווטסון (הרפתקאותיהם של שרלוק הולמס ודוקטור ווטסון • שרלוק הולמס ודוקטור ווטסון • הרפתקאותיהם של שרלוק הולמס ודוקטור ווטסון: המאה העשרים מתחילה • הרפתקאותיהם של שרלוק הולמס ודוקטור ווטסון: כלבם של בני בסקרוויל • הרפתקאותיהם של שרלוק הולמס ודוקטור ווטסון: אוצר אגרא)  **רוברט דאוני ג'וניור:** שרלוק הולמס (סרט, 2009) • שרלוק הולמס: משחק הצללים • שרלוק הולמס 3  **משחקי וידאו:** שרלוק הולמס: התעוררות • שרלוק הולמס נגד ארסן לופין • שרלוק הולמס נגד ג'ק המרטש |
**Everything** היא תוכנה חופשית, המאפשרת חיפוש מהיר יותר של קבצים ותיקיות במערכת ההפעלה Windows, ביחס לאפשרות החיפוש הסטנדרטית. Everything משיגה את יתרון המהירות, בכך שהיא יוצרת, עם התקנתה, אינדקס של שמות התיקיות והקבצים במערכות הקבצים NTFS ו-ReFS ומעדכנת אותו כל העת, אך לא שומרת ומחפשת את תוכן הקבצים עצמן.

סקירה כללית
-----------

Everything נוצרה לראשונה בשנת 2004 על ידי דייוויד קרפנטר. צורת העבודה של התוכנה היא יצירת אינדקס של שמות הקבצים והתיקיות במערכות NTFS ו-ReFS (מערכות הקבצים של Windows) מיד עם התקנתה. לאחר מכן, ממשיכה Everything ומתעדכנת כל העת על שינויים במערכת הקבצים (בכל פתיחה מחדש של התוכנה). בעקבות העובדה כי Everything לא שומרת את תוכן הקבצים עצמן, אלא רק את שמות הקבצים והתיקיות ועל-פיהן מבצעת את החיפוש, נחשב החיפוש ב-Everything למהיר הרבה יותר מפעולת חיפוש סטנדרטית ב-Windows. להמחשה, זמן יצירת האינדקס של כלל הקבצים במערכת ההפעלה בעזרת Everything יערוך שנייה אחת בלבד בהתקנות Windows חדשות (כ-120,000 קבצים) וכדקה אחת בלבד במערכות עם כ-1,000,000,000 קבצים (וממילא, בהתאם לכך גם זמן החיפוש). גם ביחס לצריכת משאבים וזיכרון, נחשב Everything לכלי ידידותי ונוח, כאשר על כ-1,000,000,000 קבצים צורכת התוכנה רק כ-75MB RAM ו-45MB מתוך שטח הכונן.

Everything מציעה גם אפשרות חיפוש של קבצים מסוג ספציפי בלבד (לדוגמה, רק קובצי וידאו או מסמכים / רק קובצי וידאו מסוג MP4).

קישורים חיצוניים
----------------

ויקישיתוף מדיה וקבצים בנושא **Everything** בוויקישיתוף
* אתר האינטרנט הרשמי של Everything
* איתי שמושקוביץ, חיפוש במחשב: הכל כלול ב-"Everything", באתר ynet, 12 בינואר 2009

הערות שוליים
------------

1. ↑  Any way to schedule when it does it's indexing? - voidtools forum, www.voidtools.com
2. 1 2  FAQ - voidtools, voidtools.com
**Day 'n' Nite** (נקרא גם "**Day 'n' Nite (Nightmare)‎**" ברשימת השירים באלבום) הוא סינגל הבכורה של אמן ההיפ הופ האלטרנטיבי האמריקאי, קיד קאדי, מתוך אלבום הבכורה שלו, Man on the Moon: The End of Day.

הפקה
----

השיר, שהופק על ידי *Dot Da Genius*, הופץ בפברואר 2008 כסינגל, אך דלף לרשת כבר בדצמבר 2007. עד כה השיר מכר מעל 2,000,000 הורדות דיגיטליות חוקיות ברחבי ארצות הברית. השיר, שיצא עם חתימתו של קאדי בחברת GOOD Music, זכה להצלחה רבה, וביוני 2008 הופץ רמיקס לשיר שבוצע על ידי הצמד האיטלקי Crookers שזכה להצלחה אף יותר גדולה במצעדים, כשהגיע למקום ה-1 במצעד הדאנס הבריטי ולמקום ה-15 ברשימת "25 השירים הטובים ביותר של שנת 2009" של מגזין הרולינג סטון. השיר הועמד לשני פרסי גראמי והרמיקס שלו זכה בפרס ה-*Beatport* בקטגוריית "שיר האינדי-דאנס הטוב ביותר" בשנת 2009.

השיר יצא במקור במיקסטייפ של קאדי מסוף שנת 2007, A Kid Named Cudi. לשיר נוצרו רמיקסים רבים, בין האמנים שיצרו לו רמיקסים הם פיטבול, ג'ים ג'ונס, טריי סונגז, Styles P, קיינאן, קמיליונר, ג'רמיין דופרי ואחרים. גרסת הרמיקס של קרוקס זכתה לפופולריות המונית ברחבי אירופה, והוא היה שיר השבוע בתחנת הרדיו המרכזית בבריסל שבבלגיה. לגרסה המקורית של השיר יצא קליפ, וגם קליפ לגרסת הקרוקס שיצאה ללא רשותו של קאדי, שאי לכך ביקש קאדי מבלוגרים שונים להסיר את הקליפ מהבלוג שלהם. השיר הגיע למקום ה-2 במצעד הסינגלים הבריטי, כשלא הצליח לעקוף את להיטה של ליידי גאגא, Just Dance ששהה במקום הראשון. למרות זאת, השיר נשאר במקום ה-1 במצעד הדאנס הבריטי במשך 3 שבועות.

היסטוריית מצעדים
----------------

 פרק זה טעון שכתוב. אנא תרמו לוויקיפדיה ועזרו לשכתב אותו. 

| מצעד סינגלים | דירוג שיא |
| --- | --- |
| אוסטרליה | 40 |
| בלגיה | 7 |
| קנדה | 10 |
| ניו זילנד | 11 |
| בילבורד הוט 100 | 3 |
| שירי ה-R&B/היפ הופ הלוהטים (ארצות הברית) | 5 |
| בילבורד פופ 100 | 9 |
| קרוקרס רמיקס | דירוג שיא |
| אוסטריה | 19 |
| הולנד | 4 |
| אוסטרליה | 15 |
| בלגיה (פלנדריה) | 2 |
| פינלנד | 18 |
| צרפת | 8 |
| גרמניה | 14 |
| אירלנד | 13 |
| מצעד הדאנס האירי | 1 |
| 100 הסינגלים הלוהטים של אירופה | 8 |
| טורקיה | 6 |
| מצעד הסינגלים הבריטי | 2 |
| מצעד הדאנס הבריטי | 1 |

קישורים חיצוניים
----------------

* מידע על היצירה "Day 'n' Nite" באתר מיוזיק בריינז
* מידע על הסינגל "Day 'n' Nite" באתר מיוזיק בריינז
* מידע על היצירה "Day 'n' Nite" באתר Discogs
* סרטון השיר "Day 'n' Nite" באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 76d86291-ee84-3cba-804c-0378bfe8273c
* MusicBrainz work: 85b61dfd-2abd-4cf0-b5e3-d69257ca045b

 |
המבנה הנטוש של אולפן עקיבא בנתניה (2014)
**אולפן עקיבא** היה אולפן עברית וערבית שפעל בשנים 1951 – 2009.

אולפן עקיבא נוסד על ידי שולמית כצנלסון (בתם של בת שבע, אשת ציבור, וראובן כצנלסון, ממניחי היסוד לרפואה הציבורית ולעבודה הסוציאלית בארץ, ואחותו של עורך הדין ואיש הציבור שמואל תמיר) בשנת 1951 בנהריה, ולימים עבר לשכון על חוף הים התיכון בנתניה, והיה לאחד משלושת האולפנים הראשונים בישראל שנועדו לקליטת עולים אקדמאים. בכך נקבע למעשה ייעודו של האולפן כמוסד ללימוד השפה העברית שתכניו מותאמים למבוגרים. משום כך נעשה בו שימוש מראשיתו גם על ידי תיירים (יהודים ולא-יהודים) ואוכלוסיות המיעוטים בישראל. אופיו זה הביא לערך מוסף בתכני הלימוד שבו, הכולל לימודים בנושא ידיעת הארץ ומורשת ישראל לצד חינוך לפלורליזם ולהידברות בין קבוצות אוכלוסייה שונות. בהנהגתה של כצנלסון נקבע אולפן עקיבא כמוסד של למידת שפה לצד למידת תרבות, בניסיון לבסס כבוד הדדי בין הלומדים בו.

דרך עבודתו של האולפן הייתה חריגה באותה תקופה, אך לצד היותו עמותה עצמאית הוא זכה לתמיכה בתחום הנחלת הלשון מצד משרד החינוך והתרבות. בשנת 1956 החל האולפן לפעול בתחום זה בשיתוף המחלקה לחינוך מבוגרים שבמשרד החינוך. בתחומים האחרים התקיימו מטעמו שיתוף פעולה עם משרדי הממשלה השונים, צה"ל, מוסדות אקדמיים, התנועה הקיבוצית ועיירות פיתוח. מראשית דרכו עמד האולפן לרשות תיירים שביקשו ללמוד את השפה העברית, ולאחר מלחמת ששת הימים הוא פעל גם להוראת ערבית מדוברת והחל להפעיל פנימייה משותפת לדוברי ערבית וללומדי השפה. במקביל נפתחו על ידו סניפים מקומיים בעזה ובשכם. 

לאחר סיום תפקידה של שולמית כצנלסון בשנת 1996 ניהל את האולפן אפרים לפיד בין השנים 1997–2000 ואחריו אסתר פירון ואלי גרוס עד סגירתו בשנת 2009.

דרך ההוראה המשלבת לימוד שפה ויצירת תוואי להידברות עמדה במרכזו של כנס בינלאומי שקיים אולפן עקיבא בנושא חקר שפות מיעוטים בשנת 1990. שולמית כצנלסון עמדה בראשו עד 1996 וזכתה בפרסים רבים על פועלה ובין היתר הייתה מועמדת לפרס נובל לשלום. האולפן כגוף זכה גם הוא בפרסים, ובהם פרס יושב-ראש הכנסת לאיכות החיים (1983) פרס ישראל לחינוך (1986) ופרס אונסק"ו לחינוך לשלום (1998).

בשנת 2009 נסגר האולפן עקב קשיים כספיים.

קישורים חיצוניים
----------------

* אולפן עקיבא(הקישור אינו פעיל) באתר מורשת העיר נתניה
* עופרה אליגון, לא כְּזָר, מעריב, 2 ביוני 1967
* עברי דבר ערבית?, דבר, 12 באוגוסט 1975
* חיים איזק, אולפן כ"מיני-מציאות", דבר, 28 בנובמבר 1975
* אולפן עקיבא (נתניה), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309013705171
* VIAF: 143607164
* WorldCat: viaf-143607164

 |
**אולפני ההקלטות של קונוויי** (באנגלית: **Conway Recording Studios**) הם אולפני הקלטות הממוקמים בהוליווד, קליפורניה שבארצות הברית.

באולפני קונווי התארחו מגוון מפיקים, אמני מיקסינג ומוזיקאים, כמו טיילור סוויפט, ה-1975, ביונסה, אריאנה גרנדה, ברנדי, דוק סוורינסן, דמי לובאטו, דה ויקנד, באנקס, אוונסנס, אלישה קיז, ברברה סטרייסנד, סטילהארט, בלאק אייד פיז, בלינק-182, בריטני ספירס, קרלוס סנטנה, כריסטינה אגילרה, דייב מת'יוס בנד, דאפט פאנק, אנריקה איגלסיאס, פו פייטרס, גרין דיי, גאנז אנד רוזס, ג'סטין ביבר, ג'סטין טימברלייק, קייטי פרי, קשה, קיס, קורן, ליידי גאגא, לני, מק מילר, מריה קארי, מרילין מנסון, מארון 5, מטאליקה, מייקל ג'קסון, מיילי סיירוס, נו דאוט, פארל ויליאמס, פיל קולינס, פינק, פרינס, פוייזן, קווינס אוף דה סטון אייג', ריי צ'ארלס, רד הוט צ'ילי פפרז, סיל, סלינה גומז, סטיבי וונדר, דניאל טיילור, יו טו, וינס סטייפלס וגם ויטני יוסטון.

אנשים ופרסים
------------

האולפנים הוקמו בשנת 1972 כסטודיו שעסק במאסטרינג, אך נרכשו מאוחר יותר על ידי באדי וסוזן ברונדו בשנת 1976. מאז, מתחם האולפנים נבנה מחדש מהיסוד על ידי מעצב הסטודיו והאדריכל וינסנט ואן האף. המפיק והמהנדס המוזיקלי שזכה בפרס הגראמי, פיטר מוקראן, משתמש לעיתים קרובות בסטודיו B.

מתקנים
------

היקף האולפנים של קונווי כולל אזור גן טרופי, הממוקמים בשטח של 54,000 רגל רבוע (5,000 מטרים רבועים) ומתחם מגודר. הדבר מקשה על הפפראצי לצלם את הידוענים שמגיעים ומשפר את הפרטיות של מי שמתארח שם.

הערות שוליים
------------

1. ↑  Studio Designer Vincent Van Haaff Interview, Part Three Of Four (Video) | Gearwire, web.archive.org, ‏2010-04-27
2. ↑  Studio Designer Vincent Van Haaff Interview, Part Four Of Four (Video) | Gearwire, web.archive.org, ‏2010-06-25
3. ↑  Sound On Sound : Secrets of the Mix Engineers with Peter Mokran at Conway Recording Studios, Studio B
4. ↑  "Revealed: The Top Recording Studios of 2017". *Billboard* (באנגלית). נבדק ב-2021-02-22.
5. ↑  Hollywood.tv - Britney Spears walks into Conway Studios
6. ↑  Hollywood.tv - Britney Spears at Conway Studios

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: e1288aeb-f51f-4ab7-879d-7080ac17deff

 |
חזית הקזינו, 2014.
**אולפני מאונטיין** (באנגלית: **Mountain Studios**) הם אולפני הקלטה שהיו ממוקמים בקזינו של העיר מונטרה אשר בשווייץ, וכיום נמצאים באטאלנס. האולפנים היו בבעלות להקת קווין בין השנים 1978 ו-1995.

החל משנת 1995, האולפנים היו בבעלותו של דייוויד ריצ'רדס, שהיה המפיק של קווין במשך שנים רבות, עד למותו בשנת 2013.

בשנת 2013 נפתחה באולפנים התצוגה: "חוויית האולפן של קווין" על ידי הקרן להנצחת פרדי מרקיורי.

קווין ומונטרה
-------------

בשנת 1978, בעת פסטיבל הג'אז השנתי בעיר מונטרה, להקת קווין הקליטה את אלבומה ג'אז באולפני מאונטיין.

פרדי מרקיורי התאהב בעיר ובאגם ז'נבה והחליט להעתיק את מקום מגוריו לעיר. כמו כן, הלהקה רכשה את האולפנים עצמם.

בשנת 1996, הוצב פסל ברונזה בגובה שלושה מטרים של פרדי מרקיורי על חוף האגם, בסמוך לאולפן ההקלטות. [דרוש מקור]

בשנת 2013 האולפנים הוסבו למיצג "חוויית האולפן של קווין" ובו ניתן לראות את אולפן הסאונד המקורי של הלהקה וכן כתבי יד מקוריים של חלק משירי הלהקה.

קישורים חיצוניים
----------------

ויקישיתוף מדיה וקבצים בנושא **אולפני מאונטיין** בוויקישיתוף

  


|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 4ac171b7-a151-45b6-9c21-32d27cd3f9c2

 |
**ז'והאן אודל** (בצרפתית: **Johan Audel**; נולד ב-12 בדצמבר 1983 בניס שבצרפת) הוא כדורגלן עבר צרפתי ששיחק בעמדת הקיצוני. שיחק גם בעמדות הקשר ההתקפי והחלוץ.

קריירה
------

ז'והאן אודל בן להורים שהיגרו מהמושבה הצרפתית מרטיניק לצרפת, נולד וגדל בעיר ניס שבצרפת ומגיל צעיר הצטרף לאקדמיית הנוער של המועדון המקומי ניס עד שבשנת 2004 עזב אותו לטובת זה של היריבה הצרפתית ליל. אודל ערך 19 הופעות ליגה בהן כבש שלושה שערים עד שבשנת 2005 הושאל ללוריאן במדיה ערך 30 הופעות ליגה וכבש שמונה שערים. בסיום עונת ההשאלה בלוריין סיים אודל את דרכו בליל והצטרף לואלנסיין מהליגה 1. בהופעת הבכורה שלו במדי ואלנסיין כבש אודל שלושער בניצחון קבוצתו על טולוז, דבר שהפך אותו לאהוב במיוחד על ידי אוהדי ואלנסיין. במשך שלוש שנים בוואלנסיין הפך אודל לאחד השחקנים המובילים בקבוצה וב-77 הופעות ליגה כבש 23 שערים.

ב-9 באוגוסט 2010, אודל עזב את צרפת לראשונה וחתם על חוזה לשלוש שנים בשטוטגרט מהבונדסליגה ששילמה עבורו שתיים וחצי מיליון אירו. ב-22 באוגוסט 2010, ערך אודל את הופעת הבכורה שלו במדי שטוטגרט כשעלה כמחליף בהפסד 2:0 למיינץ. בשל פציעה קשה שהשביתה אותו לרוב חלקי העונה, רשם אודל בסך הכל שלוש הופעות עם הקבוצה הראשונה של שטוטגרט ובעונה שלאחר מכן לא היה בסגל הקבוצה הראשונה ורשם רק שש הופעות עם קבוצת המילואים של המועדון.

ב-2 בספטמבר 2013, חזר אודל לצרפת והושאל לנאנט עד לחודש יוני 2014. ב-12 ביוני 2013, ערך אודל את הופעת הבכורה שלו במדי נאנט בניצחון 1:0 על מרסיי. ב-20 באפריל 2014, כבש אודל את שער הבכורה שלו במדי נאנט בניצחון 6:2 על קבוצתו לשעבר ואלנסיין. בעונתו הראשונה בנאנט רשם אודל 11 הופעות ליגה במהלכן כבש שער אחד ובישל שער אחד נוסף. ב-24 במאי 2014, סיים אודל את תקופת ההשאלה שלו בנאנט וחתם על חוזה העברה בקבוצה באופן רשמי.

בתחילת חודש אוגוסט 2016, הגיע אודל לישראל והחל להיבחן בהפועל תל אביב אולם לאחר מספר ימים החליט לעזוב את אימוני הקבוצה. ב-10 באוגוסט, שב אודל לישראל וחתם על חוזה לעונה אחת עם אופציה לעונה נוספת בבית"ר ירושלים. באותו היום ערך את הופעת הבכורה שלו כשעלה כמחליף בתיקו 1:1 של בית"ר עם הפועל אשקלון בגביע הטוטו. ב-17 באוגוסט, ערך אודל את הופעת הבכורה האירופית שלו במדי בית"ר כשעלה כמחליף בהפסד 2:1 לסנט אטיין במסגרת פלייאוף הליגה האירופית. ב-21 באוגוסט, ערך אודל את הופעת הליגה הראשונה שלו במדי בית"ר כשעלה כמחליף בתיקו 2:2 נגד מכבי פתח תקווה. באותה עונה החמיץ פנדל מול הפועל רעננה, בניצחון הקבוצה 1-0 משער של חסוס רואדה.
ב-24 באפריל 2017 אודל שוחרר מהקבוצה.

קריירה בינלאומית
----------------

אודל, בעל שורשים ממרטיניק, משחק במדי הנבחרת המקומית. ב-7 ביוני 2016, ערך את הופעת הבכורה שלו במדי הנבחרת וכבש גם את שערו הראשון בניצחון 4:0 על דומיניקה במסגרת מוקדמות הגביע הקאריבי לשנת 2017.

קישורים חיצוניים
----------------

ויקישיתוף מדיה וקבצים בנושא **ז'והאן אודל** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  מוטי פשכצקי, ‏יש רכש: אודל חתם לעונה אחת בבית"ר י-ם, באתר ערוץ הספורט, ‏10 באוגוסט 2016
2. ↑  מוטי פשכצקי, ‏אודל שוחרר מבית"ר: "הייתי אמור להוביל", באתר ערוץ הספורט, ‏24 באפריל 2010
**הבחירות הכלליות ביפן 2003** נערכו ב-9 בנובמבר 2003. ראש ממשלת יפן ג'וניצ'ירו קואיזומי, מנהיג המפלגה הליברלית-דמוקרטית, ניצח בבחירות אך מפלגתו איבדה חלק מהמושבים שהחזיקה בית הנבחרים. המפלגה הדמוקרטית, מפלגת האופוזיציה, רשמה הישג בבחירות אלה בהשיגה 177 מתוך 480 המושבים בבית התחתון, מספר המושבים הגבוה ביותר שהשיגה. מפלגות אחרות, כגון המפלגה הקומוניסטית והמפלגה הסוציאל-דמוקרטית איבדו מספר רב של מושבים, ולמעשה קרבו את הפוליטיקה היפנית למערכת דו-מפלגתית.

רקע ותוצאות
-----------

ב-10 באוקטובר 2003 הכריז ראש הממשלה ג'וניצ'ירו קואיזומי על פיזור בית הנבחרים של יפן, לאחר שנבחר להנהגת המפלגה הליברלית-דמוקרטית ב-20 בספטמבר. קואיזומי נבחר לראשות הממשלה באפריל 2001, בהבטחה לשינוי ביפן ובמפלגתו שלו, אך לאחר שנכנס לתפקיד ספג ביקורת על זהירותו והתמודד עם אופוזיציה בתוך המפלגה. אולם, הסקרים שנערכו לפני הבחירות הראו אחוזי תמיכה גבוהים בקואיזומי, בעיקר על רקע התאוששותה הכלכלית של יפן והתחזקות הבורסה לניירות ערך בטוקיו.

הנושאים העיקריים שנידונו במהלך הבחירות היו כלכלה, פשיעה והחוקה. שתי המפלגות המתחרות הבטיחו רפורמות בכלכלה וקיצוץ בהוצאות הממשלה, ובעוד המפלגה הליברלית-דמוקרטית הבטיחה להפריט חלק מהמוסדות המדיניים, הבטיחה המפלגה הדמוקרטית לסגור אחדים מהם. שתי המפלגות אף הכריזו שישנו את סעיף 9 לחוקת יפן, לפיו יפן היא מדינה פציפיסטית, לנוכח המצב לאחר פיגועי 11 בספטמבר.

בסופו של דבר נאלצה המפלגה הליברלית-דמוקרטית להסתמך על חברות הקואליציה שלה על מנת לשמור על השלטון, שכן היא איבדה 12 מושבים בבית הנבחרים. המפלגה הדמוקרטית השיגה 177 מושבים ובכך שברה שיא למפלגה שאינה המפלגה הליברלית-דמוקרטית, מאז מלחמת העולם השנייה.

תוצאות
------

| מפלגה | בחירות מחוזיות | בחירות יצוג יחסי | מושבים | +/− |
| --- | --- | --- | --- | --- |
| קולות |  % | מושבים | קולות |  % | מושבים |
|  | המפלגה הליברלית-דמוקרטית | 26,089,326 | 43.85% | 168 | 20,660,185 | 34.96% | 69 | 237 | 10Decrease |
| מפלגת קומייטו החדשה | 886,507.202 | 1.49% | 9 | 8,733,444 | 14.78% | 25 | 34 | 3Increase |
| המפלגה השמרנית החדשה | 791,588 | 1.33% | 4 | – | 4 | 5Decrease |
| **הקואליציה** | 27,767,421 | 46.67% | 181 | 29,393,629 | 49.73% | 94 | 275 | 12Decrease |
|  | המפלגה הדמוקרטית | 21,814,154 | 36.66% | 105 | 22,095,636 | 37.39% | 72 | 177 | 40Increase |
| המפלגה הקומוניסטית של יפן | 4,837,952 | 8.13% | 0 | 4,586,172 | 7.76% | 9 | 9 | 11Decrease |
| המפלגה הסוציאל-דמוקרטית | 1,708,672 | 2.87% | 1 | 3,027,390 | 5.12% | 5 | 6 | 12Decrease |
| אספת העצמאיים | 497,108 | 0.84% | 1 | – | 1 | 4Decrease |
| הליגה הליברלית | 97,423 | 0.16% | 1 | – | 1 | 0 |
| אחרים | 51,524 | 0.09% | 0 | – | 0 | 2Decrease |
| **האופוזיציה** | 31,456,834 | 48.75% | 108 | 29,709,198 | 50.27% | 86 | 194 | 11Increase |
|  | עצמאיים | 2,728,118 | 4.58% | 11 | – | 11 | 6Increase |
| סך-הכול | 59,502,373 | 100.00% | 300 | 59,102,827 | 100.00% | 180 | 480 |

קישורים חיצוניים
----------------

ויקישיתוף מדיה וקבצים בנושא **הבחירות הפרלמנטריות ביפן 2003** בוויקישיתוף
* סקירת הבחירות ביפן 2003, אתר האיחוד הבין-פרלמנטרי.
* מדריך הבחירות ביפן, אתר BBC.

הערות שוליים
------------

1. ↑  סקירת הבחירות 2003.
**הבחירות הפרלמנטריות ברוסיה 1990**, רשמית **הבחירות לצירי העם של רוסיה הסובייטית** (Выборы народных депутатов РСФСР) היו בחירות לגוף הנבחר הגבוה ביותר ברוסיה - קונגרס צירי העם, שכיהן כפרלמנט והגוף המחוקק העיקרי עד 1993 ונקרא בשם הסובייט העליון של רוסיה.

היסטוריה
--------

הבחירות נערכו ב-4 במרץ 1990 כאשר 1,068 צירים נבחרו לקונגרס צירי העם של רוסיה לתקופת כהונה של 5 שנים, 86% מהחברים היו חברי המפלגה הקומוניסטית, השאר היו א-מפלגתיים בעיקר, דמוקרטים ונציגים מהקומסומול. חלק מהמועמדים זכו לתמיכת גושי בחירות. למרות האיסור הרשמי על הקמת מפלגות אחרות, הוקמו תנועות כמו רוסיה הדמוקרטית, שאיחדה ארגוני אופוזיציה רבים, השתתפה בבחירות וזכתה ב-148 מושבים. ממחוזות מוסקבה נבחרו 56 דמוקרטים, 4 פטריוטים, 4 עצמאים. במקביל התקיימו בחירות למועצות המקומיות. הקונגרס הנבחר החל לעבוד ב-16 במאי 1990 עם בחירת ילצין ליו"ר המועצה העליונה, שקידם בהמשך את אימוץ הכרזת הריבונות הממלכתית.

לאחר מכן עזבו רבים מחברי המפלגה הקומוניסטית שהשתתפו בבחירות את המפלגה הקומוניסטית. פעילות המפלגה הופסקה באוגוסט 1991, לאחר התבוסה של ועדת החירום הממלכתית, ונאסרה בנובמבר של אותה שנה. שנה בדיוק לאחר מכן, בית המשפט לחוקה הסיר את האיסור על פעילות המפלגה הקומוניסטית והוקמה לה מפלגה יורשת: המפלגה הקומוניסטית של הפדרציה הרוסית.

 מאזן הכוחות הפוליטיים בקונגרס צירי העם לאחר בחירות 1990 ולפני יצירת המפלגות החדשות בשנת 1991

---

 ██ - המפלגה הקומוניסטית (920) ██ - עצמאים (148)
לאחר פיזור קונגרס צירי העם והמועצה העליונה של רוסיה בשנת 1993, נערכו הבחירות הבאות בפרלמנט החדש - האספה הפדרלית.

תוצאות
------

| מפלגות וקואליציות |  % | מושבים |
| --- | --- | --- |
| המפלגה הקומוניסטית | 86% | 920 |
| רוסיה הדמוקרטית | 14% | 148 |
| **סך הכל (שיעור ההצבעה: 77%)** | **100%** | **1,068** |

ראו גם
------

* הבחירות הפרלמנטריות ברוסיה 1993

הערות שוליים
------------

1. ↑  "Статистика выборов 1990 года". *Society.ru*. 3 במרץ 2008. אורכב מ-המקור ב-2004-01-27. `{{cite web}}`:  (עזרה)
2. ↑  מסיבת עיתונאים על פתיחת התערוכה במלאת 20 שנה לבחירת נבחרי העם של רוסיה ב-4 במרץ 1990
3. ↑  Статья 6 Конституции РСФСР 1978 года (в редакциях 12.04.1978 - 31.05.1990)
4. ↑  "Статистика выборов 1990 года". *Society.ru*. 3 במרץ 2008. אורכב מ-המקור ב-2004-01-27. `{{cite web}}`:  (עזרה)

| הבחירות המקומיות, הפרלמנטריות, והנשיאותיות ברוסיה |
| --- |
| הבחירות לנשיאות | 1991 • 1996 • 2000 • 2004 • 2008 • 2012 • 2018 • 2024 | רוסיהרוסיה |
| הבחירות הפרלמנטריות | 1990 • 1993 • 1995 • 1999 • 2003 • 2007 • 2011 • 2016 • 2021 |
| הבחירות לרשויות המקומיות | 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 |
| ניהול הבחירות | ועדת הבחירות המרכזית |
**סנאי קרקע קליפורני** (שם מדעי: ***Otospermophilus beecheyi***) הוא מין של מכרסם ממשפחת הסנאיים המצוי בדרום-מערב ארצות הברית.

מאפיינים
--------

אורכו של סנאי הקרקע הקליפורני 30 ס"מ ואורך הזנב 15 ס"מ. משקלו הממוצע 280–730 גרם. הסנאים בעלי פרווה כסופה אפורה ומנומרת בלבן והראש לבן עם פס חום על קצה ראשו. הזנב ארוך ועבה והרגליים קצרות.

הסנאים חיים בצוקים וביערות פתוחים ושדות ברחבי קליפורניה ואורגון ונפוצים גם בוושינגטון ובנבדה. הם מדרימים גם עד חצי האי באחה קליפורניה.

הם ניזונים ממיני זרעים, ירקות, פרחים, שורשים, פטריות וגם מחרקים ומביצים שהם מוצאים. שיניהם הקדמיות עוזרות בהתמודדות עם אגוזים וזרעים קשים.

הטורפים העיקריים שלהם הם נחשי עכסן וכן עיטים, שונרים, גיריות אמריקאיות, רקונים, שועלים והרמינים. הסנאים חיים בחבורות בהם ישנו זקיף המשמיע קריאות אזעקה למראה טורף ונותן אות לכולם לברוח.

קישורים חיצוניים
----------------

ויקישיתוף מדיה וקבצים בנושא **סנאי קרקע קליפורני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* GBIF
 |

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293772105171

 |
**הבחירות הכלליות ביפן 1996** נערכו ב-20 באוקטובר 1996 עבור בית הנבחרים של הדיאט של יפן, לאחר שראש הממשלה ריוטרו האשימוטו פיזר את הבית התחתון.

היו אלה הבחירות הראשונות תחת חוקי הבחירות החדשים שנחקקו ב-1993. לפני בחירות אלה יצגו מספר מתמודדים כל מחוז, לעיתים כולם מאותה מפלגה. לפי החוקים החדשים מועמד אחד יצג כל מחוז ואת כל מגוון האינטרסים שלו. ברשימת מפלגות נפרדת בחרו המצביעים במפלגה, במטרה לתת לקולות הבוחרים ייצוג יחסי מדויק יותר בבית הנבחרים.

השיטה החדשה תרמה לכך שעל המועמד מכל מחוז לדאוג לקשת רחבה של אינטרסים בתוך המחוז שלו, וזאת בניגוד לשיטה הקודמת, לפיה מספר מועמדים מכל מחוז נטו לפנות לקהל יעד מסוים או לאזור מסוים בתוך המחוז ולדאוג לו.

רקע ותוצאות
-----------

אף על פי שהבחירות אמורות היו להיערך ביולי 1997, פיזר השימוטו את בית הנבחרים ב-27 בספטמבר 1996. הסיבה לכך הייתה נעוצה בעובדה שהשימוטו נהנה מתמיכה רחבה בקרב הציבור, ושאף לחזק את מפלגתו, המפלגה הליברלית-דמוקרטית, בבית התחתון, בעיקר לאור העובדה שהעלאת מסים הייתה מתוכננת לאפריל 1997.

מערכת הבחירות הציבה את המפלגה הליברלית-דמוקרטית - שהחזיקה בשלטון במשך 38 שנים עד 1993 - מול האופוזיציה שכללה את מפלגת האופק החדשה, את המפלגה הדמוקרטית - אותה הקימו פורשים מהמפלגה הליברלית-דמוקרטית - ואת המפלגה הקומוניסטית של יפן.

אחוז ההצבעה בבחירות עמד על 59% - הנמוך זה שנים ביפן. המפלגה הליברלית-דמוקרטית ניצחה בבחירות וחסרו לה רק שני-עשר מושבים על מנת להשיג רוב מוחלט בבית הנבחרים.

תוצאות
------

| מפלגה | בחירות מחוזיות | בחירות יצוג יחסי | מושבים | +/− |
| --- | --- | --- | --- | --- |
| קולות |  % | מושבים | קולות |  % | מושבים |
|  | המפלגה הליברלית-דמוקרטית | 21,836,096 | 38.63% | 169 | 18,205,955 | 32.76% | 70 | 239 | 28Increase |
| המפלגה הסוציאל-דמוקרטית | 1,240,649 | 2.19% | 4 | 3,547,240 | 6.38% | 11 | 15 | 15Decrease |
| המפלגה החדשה סקיגאקה | 727,644 | 1.29% | 2 | 582,093 | 1.05% | 0 | 2 | 7Decrease |
| **הקואליציה** | 23,804,389 | 42.11% | 175 | 22,335,288 | 40.19% | 81 | 256 | 6Increase |
|  | מפלגת האופק החדשה | 15,812,326 | 27.97% | 96 | 15,580,053 | 28.04% | 60 | 156 | 4Decrease |
| המפלגה הדמוקרטית | 6,001,666 | 10.62% | 17 | 8,949,190 | 16.10% | 35 | 52 | 0 |
| המפלגה הקומוניסטית | 7,096,766 | 12.55% | 2 | 7,268,743 | 13.08% | 24 | 26 | 11Increase |
| ליגת הרפורמה הדמוקרטית | 149,357 | 0.26% | 1 | 18,884 | 0.03% | 0 | 1 | 1Decrease |
| אחרים | 1,155,108 | 2.04% | 0 | 1,417,077 | 2.55% | 0 | 0 | 4Decrease |
| **האופוזיציה** | 30,215,223 | 53.45% | 116 | 33,233,907 | 59.81% | 119 | 235 | 2Increase |
|  | עצמאיים | 2,508,810 | 4.44% | 9 | – | 9 | 1Decrease |
| סך-הכול | 56,528,422 | 100.00% | 300 | 55,569,195 | 100.00% | 200 | 500 |

קישורים חיצוניים
----------------

ויקישיתוף מדיה וקבצים בנושא **הבחירות הפרלמנטריות ביפן 1996** בוויקישיתוף
* סקירת הבחירות ביפן 1996, אתר האיחוד הבין-פרלמנטרי.

הערות שוליים
------------

1. ↑  סקירת הבחירות 1996.
**סנאי קרקע חלק** (שם מדעי: Xerus rutilus) הוא מין בסוג סנאי קרקע של סנאים החיים במחילות באדמה, ברחבי הסוואנות של אפריקה, במקום בין העצים.

סנאי זה הוא בעל פרווה חלקה יותר מקרוביו ובהיר יותר מהם וכן אין לו פסים לבנים לאורך הגב. אורך גופם עד 225.8 מ"מ ומשקלם 257-420 גרם. הם בעלי זנב גדול וכהה והפנים כתומות. לסנאים גם כף רגל גדולה ויציבה והיא עוזרת להם לברוח כשיש סכנה היישר לתוך המחילה. הם חיים בחבורות קטנות מסביב למחילה גדולה שהם אף פעם לא מתרחקים ממנה. כמו רוב הסנאיים הם יוצאים לשוטט ביום.

**מזון**: מזונם של הסנאים כולל זרעים שונים, עלים קטנים, פרחים, פירות וחרקים. הם יכולים לאכול מספר סוגי צמחים רעילים יחסית.

**תפוצה**: הסנאי חי בטבע בערבות עשב, סוואנות ואזורים צחיחים ברחבי אפריקה המזרחית במדינות: ג'יבוטי, אריתריאה, קניה, אתיופיה, סומליה, סודאן, טנזניה ואוגנדה.

**טורפים**: הטורפים העיקריים שלהם הם עופות דורסים שונים. טורפים נוספים הם נחשים גדולים, תנים, נמיות, חתוליים שונים וצבועים. פרט אחד עומד על השמירה ומסתכל למקרה שיופיע טורף וברגע שהוא מגלה הוא משמיע קריאת אזעקה שמבריחה את שאר הסנאים למחילה.

**תת-מינים**:

* Xerus rutilus dabagala
* Xerus rutilus dorsalis
* Xerus rutilus intensus
* Xerus rutilus massaicus
* Xerus rutilus rufifrons
* Xerus rutilus rutilu
* Xerus rutilus saturatus
* Xerus rutilus stephanicus

קישורים חיצוניים
----------------

ויקישיתוף מדיה וקבצים בנושא **סנאי קרקע חלק** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  סנאי קרקע חלק באתר הרשימה האדומה של IUCN
**נחל קטורה** הוא נחל באזור הערבה הדרומית, שתחילתו בעין קטורה ונביעתו בבקעת קטורה, הוא זורם ממערבו של הר קטורה, שהוא חלק מצוקי שירות. נחל קטורה נשפך לערבה. באזור הנחל ניתן להבחין בתצורות סלע רבות. כמו כן נמצאו מאובני צמחים, ועצי שיטה. באזור הנחל מסתובבים יעלים ושפני סלע. נחל קטורה קרוי על שמה של קטורה, אשת אברהם.

תוואי הנחל
----------

חלקו העליון של הנחל עובר במישור של בקעת קטורה, מכאן זורם לכיוון צפון -מערב, הערוץ הקודם מתאפיין במדרגות אדמת סחף, הגבוהה מעט מאפיק הנחל, בכיוון ההפוך. בסביבות המפל הזורם מעל אבן גיר קשה, יש מעט גבים המתמלאים במים בעונת החורף. גובהו של המפל כ - 380 מ', ומימיו נופלים מגובה של כ - 130 מטרים בשתי מדרגותיו, אל האפיק התחתון של הנחל, שם נובע עין קטורה, למרגלותיו של המצוק, באזור הצפוני של הנחל. משמאל למעיין מתרכזים המים במקום אחד. שפיעתו של הנחל מועטה וזאת בהתאם לכמות הגשמים היורדת באזור.

אזור הנחל
---------

בשנות ה-50 של המאה ה-20 הקימו במקום אנשי הנח"ל שוקת. שוקת זו שופצה על ידי חברי קיבוץ גרופית. מי המעיין אינם ראויים לשתייה. בסביבות הנחל ניתן לראות עדרי יעלים וציפורים נודדות. במקום נמצאו מאובני צמחים שגילם מתוארך ל־90 מיליון שנה. שכבות הסלע מתאפיינות בצבעים שונים. שכבות של חרסית ירקרקה ואדומה וביניהם עורקים העשויים גבס גבישי צבעוני והוא ייחודי למקום. באזור הדרומי של הנחל גדלים עצי שיטה. בחלקם של עצי השיטה מטפס סהרון משלשל.

קישורים חיצוניים
----------------

* סתיו שפיר, ‏ארץ המדבר, באתר ‏מאקו‏‏, ‏16 באוקטובר 2008‏
* זיו ריינשטיין, סובב יהל: טיול קטן בערבה הגדולה, באתר ynet, 7 במאי 2013

הערות שוליים
------------

1. 1 2  מנחם מרקוס, **מדריך ישראל החדש : אנציקלופדיה, מסלולי טיול - כרך 15 : הר הנגב והערבה**, ירושלים, כתר, 2001, עמ' 178

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008370868805171
* VIAF: 155159035185901380001
* WorldCat (עם VIAF): 155159035185901380001

 |
**סנאי אייברט** (שם מדעי: *Sciurus aberti*) הוא מין של סנאי ממשפחת הסנאיים המצוי באמריקה הצפונית.

מאפיינים
--------

אורכו של הסנאי 26-27 ס"מ ומשקלו 590-620 גרם. הוא בעל פרווה אפורה עם בטן וקצוות זנב לבנים והזנב מתפתל למעלה. הסנאים בעלי ציצות אוזניים שחורות בקצה האוזן.

הסנאי מצוי ביערות באמריקה הצפונית סמוך להרי הרוקי באריזונה, גרנד קניון, ניו מקסיקו ודרום קולורדו וגם במקסיקו. הסנאי מצוי ביערות וניזון בעיקר מזרעי אורנים שונים אותם הוא מאחסן במאגרים לחורפים.

שמו ניתן לו על-שם חוקר הטבע האמריקני ג'ון ג'יימס אייברט.

תת-מינים
--------

* *S. a. aberti*
* *S. a. barberi*
* *S. a. chuscensis*
* *S. a. durangi*
* *S. a. ferreus*
* *S. a. kaibabensis*
* *S. a. mimus*
* *S. a. navajo*
* *S. a. phaeurus*

קישורים חיצוניים
----------------

ויקישיתוף מדיה וקבצים בנושא **סנאי אייברט** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  סנאי אייברט באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292972005171

 |
**חוֹזה פָאצְיאנו לוֹרֶל וְגַרְסִיָּה** (טאגאלוג: **José Paciano Laurel y García**) היה מדינאי ושופט פיליפיני אשר כיהן כנשיא הפיליפינים בין 1943 ל-1945 במסגרת ממשלת בובות של האימפריה היפנית במהלך המערכה באסיה ובאוקיינוס השקט.

ממשלו של לורל החל מתערער לאחר קרב לייטה בעוד ארצות הברית החלה לכבוש מחדש את הפיליפינים מידי הכובשים היפנים. ממשלו הסתיים לגמרי עם כניעת האימפריה היפנית ומספר שנים לאחר מותו, במהלך שנות השישים, הוכר לורל כנשיא לשעבר של הפיליפינים, תואר שנשלל מידיו קודם לכן עקב מעורבותו במלחמת העולם השנייה לצד יפן.

ביוגרפיה
--------

לורל נולד וגדל בעיירה טאנואן מדרום למנילה. אביו שירת בצבא הקולוניאלי הפיליפיני של הרסטורציה הספרדית במהלך שנות ה-90 של המאה ה-19 עד אשר מלחמת ארצות הברית–הפיליפינים הביאה להשתלטותה של ארצות הברית על הארכיפלג.

לורל הצעיר קיבל תואר במשפטים מאוניברסיטת הפיליפינים בשנת 1915 והשלים תואר שני במשפטים בשנת 1919 לפני שקיבל תואר דוקטור למשפט אזרחי מאוניברסיטת ייל בארצות הברית בשנת 1920. הוא נכנס לפוליטיקה ונבחר לסנאט הפיליפיני בשנת 1925, כיהן שם עד שהתמנה לשופט משנה של בית המשפט העליון בשנת 1936.

### מלחמת העולם השנייה

בעקבות המתקפה היפנית על פרל הארבור ב-7 בדצמבר 1941, והתקיפה היפנית שלאחר מכן על הפיליפינים עם תחילת המערכה באוקיינוס השקט במסגרת מלחמת העולם השנייה, לורל נשאר במנילה; בעוד נשיא חבר העמים הפיליפיני - שפעל תחת חסות אמריקאית - מנואל קויזון, נמלט לארצות הברית.

לורל הציע את שירותיו ליפנים, והודות לביקורתו על שלטון ארצות הברית בפיליפינים, היפנים נענו לו בביטחון כי לא יבגוד בהם למען האמריקאים. לורל מילא סדרה של תפקידים מרכזיים בשנים 1942–1943, והגיע לשיאו בבחירתו כנשיא בשנת 1943, למעשה בתוך ממשלת בובות יפנית. פעמיים באותה שנה נורה על ידי לוחמי גרילה פיליפינים שנאבקו בממשלת הבובות שהנהיג ובצבא הכיבוש היפני, אך הוא הצליח להתאושש מניסיונות ההתנקשות. ממשלו של לורל הסתיים עם כניעת האימפריה היפנית. ביולי 1946 הוא הואשם בעשרות סעיפי בגידה, אך הוא מעולם לא הועמד למשפט; הוא נכלל בחנינה כללית שהצהיר הנשיא מנואל רוקסאס באפריל 1948.

### אחרי המלחמה

לורל היה המועמד של המפלגה הלאומנית לנשיאות הרפובליקה של הפיליפינים בשנת 1949, אך הוא נוצח על ידי הנשיא המכהן, אלפידיו קווירינו, המועמד של המפלגה הליברלית. לורל נבחר לסנאט בשנת 1951, ועזר לשכנע את רמון מגסיי, שר ההגנה דאז, לנטוש את הליברלים ולהצטרף למפלגת הלאומנים.

כשמגסיי כיהן כנשיא העמיד את לורל בראש משלחת דיפלומטית שב-1955 ניהלה משא ומתן להסכם לשיפור היחסים הכלכליים עם ארצות הברית. לורל פרש מהחיים הציבוריים בשנת 1957 ונפטר שנתיים אחר כך.

קישורים חיצוניים
----------------

ויקישיתוף מדיה וקבצים בנושא **חוזה לורל** בוויקישיתוף
* Dr. Jose P. Laurel as President of the Second Philippine Republic
* Jose P. Laurel: A "Collaborator" Misunderstood
* חוזה לורל, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264344605171
* BnF: cb135131072 (data)
* GND: 120142902
* ISNI: 0000 0000 8102 3060
* LCCN: n81147296
* NDL: 00446981
* NLA: 35096829
* NTA: 337629110
* SNAC: w6c265jf
* SUDOC: 050427547
* Trove: 825604
* VIAF: 22964859
* WorldCat: lccn-n81147296

 |
**סנאי האנטילופה** (שם מדעי: ***Ammospermophilus***) הוא סוג של מכרסמים קטנים ממשפחת הסנאיים, תת-משפחת סנאיי הקרקע החיים בטבע באמריקה הצפונית באזורי מדבר חמים ויבשים בדרום ארצות הברית ובצפון מקסיקו. סנאים אלה הם קרוביהם של הטמיאס, המרמיטה והסוסליק, והם מצויים לרוב על הקרקע וחיים במחילות באדמה, כשלעיתים הם משתלטים על מחילות של מכרסמים אחרים כמו עכבר הקנגורו.

תיאור
-----

סנאים אלה מגיעים לאורך של 14 עד 17 סנטימטרים, אורך הזנב 6 עד 10 סנטימטרים ומשקלם 110 עד 150 גרם. הסנאים בעלי גפיים קטנות וארוכות, עיניים גדולות ועל צידיהם מהכתפיים עד הירך ישנם פסים שחורים בולטים וביניהם פס לבן. הם בעלי אוזניים קטנות וזנב רחב ושעיר העוזר לפרוש עליהם צל בשעות החמות.

הסנאים פועלים לרוב כיחידים, אך בעונת הרבייה מתקבצים בזוגות שאינם מונוגמיים והקשר בין הזוגות הללו חלש, ושני הפרטים יזדווגו עם פרטים שונים. הם פעילי יום שאינם נכנסים לתרדמת קיץ. הם מצליחים להתמודד עם טמפרטורת גוף גבוהה של מעל 40 מעלות, אשר יכולה להרוג יונקים אחרים. ככל הנראה פיתח הסנאי אסטרטגיה זו במדבריות החמים, כאשר ממתינים מרבית הטורפים לתנאי הלילה הקרירים יותר. עם זאת, הוא עדיין חשוף למתקפה של עופות דורסים ושל נחשים הפועלים גם בחום היום.

הסנאי מחפש במדבריות זרעים וחלקי צמחים שונים, אותם הוא מאחסן בכיסי הלחיים הגדולים שלו ומטמין באדמה לימי רעב. בנוסף, ניזון הסנאי מנבטים, פירות וחסרי חוליות כשהם נפוצים.

מינים
-----

* סנאי אנטילופה האריס (*Ammospermophilus harrisii*)
* סנאי אנטילופה אספיריטו סאנטו (*Ammospermophilus insularis*)
* סנאי אנטילופה טקסני (*Ammospermophilus interpres*)
* סנאי אנטילופה לבן-זנב (*Ammospermophilus leucurus*)
* סנאי אנטילופה סאן חואקין (*Ammospermophilus nelsoni*)

קישורים חיצוניים
----------------

ויקישיתוף מדיה וקבצים בנושא **סנאי האנטילופה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293892105171

 |
מיקום האי לייטה
**לייטה** (באנגלית: **Leyte**) הוא אי בקבוצת ויסאיאס שבפיליפינים.

גאוגרפיה של האי
---------------

אוכלוסיית האי מונה 2,188,295 נפשות ושטחו כ-7,368 קמ"ר. אורכו של האי הוא 180 ק"מ ורוחבו 65 ק"מ. בצפונו, גובל האי באי סאמאר, כאשר ביניהם מפריד מצר סן חואניקו (San Juanico Strait), שהנקודה הצרה ביותר שלו היא 2 ק"מ בלבד. בדרום, מופרד לייטה ממינדנאו על ידי מצר סוריגאו. במזרח, גישתו של לייטה לים הפיליפינים מכוסה על ידי האי סאמאר מצפון מזרח והאי דינאגאט בדרום מזרח, אשר יחד יוצרים את מפרץ לייטה. ממערב ללייטה שוכנים האיים סבו ובוהול.

האי לייטה הוא הררי ברובו ומכוסה יערות, אך עמק לייטה, בצפון מזרח האי, שופע בחקלאות.

מבחינה פוליטית, מחולק האי לשתי פרובינציות: לייטה ודרום לייטה. פרובינציית דרום לייטה, השוכנת בדרום האי, כולל את האי פאנאון, ואילו האי ביליראן, השוכן בצפון ובעבר היה חלק מפרובינציית לייטה, מהווה כיום פרובינציה עצמאית.

הערים המרכזיות בלייטה הן טקלובן סיטי, בצד המזרחי של האי, ואורמוק סיטי, בחופו המערבי, כאשר האחרונה ידועה בתחנת הכוח שבה, המופעלת באמצעות אנרגיה גאותרמית.

האי לייטה התפרסם בעיקר בקרבות המערכה על הפיליפינים, במהלך כיבושם מחדש של הפיליפינים על ידי הכוחות המזוינים של ארצות הברית במלחמת העולם השנייה. ב-20 באוקטובר 1944, עלה גנרל דאגלס מקארתור על החוף באומרו: **שבתי - I have returned**, בתגובה להבטחתו שישוב, כשעזב את האי עם כיבושו על ידי היפנים במרץ 1942. אולם, היפנים לא נכנעו במהרה, כפי שהוכיח קרב לייטה, והתכנסות כוחות ימיים, אמריקאים ויפנים, סביב האי, הוביל לקרב מפרץ לייטה, שנמשך ארבעה ימים והיה לקרב הימי הגדול בהיסטוריה.

אזורי עניין
-----------

גנרל מקארתור נוחת בלייטה
אתר הזיכרון לנחיתה בלייטה שוכן בחוף פאלו, ומציין את הנקודה בה נחתו הכוחות האמריקאים. באתר מוצב גם פסלו של מקארתור.

גשר סן חואניקו הוא הגשר הארוך ביותר בפיליפינים, וממנו ניתן לצפות על מצר סן חואניקו, על אלפי האיונים שבו.

קישורים חיצוניים
----------------

ויקישיתוף מדיה וקבצים בנושא **לייטה** בוויקישיתוף
* לייטה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565571005171
* GND: 4274263-8
* LCCN: sh85076372
* MusicBrainz: ef437f17-84d1-433c-ba51-7dae37ac6690
* NARA: 10036860
* NDL: 00629434
* NKC: ge138838
* VIAF: 252386776
* WorldCat: viaf-252386776

 |
משרדי "הזרע"
**חוות שלם** הייתה חווה בבעלות חברת הזרע בפאתיה הדרום-מזרחיים של תל אביב-יפו, דרומית לדרך לוד ומערבית למחלף מסובים.

היסטוריה
--------

בשנת 1949 יזם מייסד חברת "הזרע", צדוק רוזנטל, הקמת חווה חקלאית לייצור זרעים. החברה חכרה שטח של 1,100 דונם באדמות הכפר אל-ח'ירייה שננטש במהלך מלחמת העצמאות. השטח היה חלק מאזור שלא סופח לאף אחת מהרשויות המקומיות שבסביבה (תל אביב-יפו, רמת גן או אזור), והיה לשטח גלילי. 

האדריכל אריה שרון תכנן את המתחם, שבנייתו הסתיימה ב-1952. תוכננו 12 בתי מגורים ומבנה ציבור אחד, אך בסופו של דבר הוקמו חמישה בתי מגורים דו-משפחתיים. 10 המשפחות שהגיעו למקום היו משפחותיהם של מומחים חקלאיים שרוזנטל קיבץ מכל רחבי הארץ. הם התגוררו בבתים בחינם, אך זכותם זו הותנתה בכך שיעבדו בחווה. רוזנטל, יוצא קיבוץ גן שמואל, שאף להקים מודל קהילתי הדומה בחלקו לקיבוץ (התושבים התגוררו ועבדו יחדיו ומתחם המגורים הזכיר במראהו קיבוץ), אך התושבים קיבלו שכר עבור עבודתם והחזיקו ברכוש פרטי. הבתים נחשבו מרווחים בזמנם, וכל אחד מהם כלל שני חדרי שינה, פינת אוכל, מטבח, חדר אמבטיה, שירותים ושתי מרפסות.

תנאי המחיה בחווה היו קשים, בשל הבידוד היחסי בהם חיו תושבי החווה, הריחות העזים ממזבלת חיריה הסמוכה וריבוי היתושים והמזיקים. החל משנות ה-60, החלו דיירי החווה לנטוש אותה, ובשנת 1983 נטשה המשפחה האחרונה. בתי המגורים הנטושים ניזוקו עם השנים, ונטו לנפול. גם הפעילות החקלאית בחווה הופסקה בהדרגה, והמבנים ששימשו לייצור ואחסנת הזרעים הוסבו למשרדיה של חברת "הזרע".

בשנות ה-80 הסתיים הסכם החכירה של חברת "הזרע", אך היא המשיכה להחזיק בשטח, ומינהל מקרקעי ישראל לא פעל לפנותה. לאחר שהתקבלה ההחלטה להקים את פארק אריאל שרון, בשנת 2005, דרש המינהל את פינויו של השטח. בסופו של דבר, חתמה המדינה בשנת 2012 על הסכם עם חברת "הזרע", לפיו המתחם יפונה תמורת 19.8 מיליון ש"ח. מתחם החווה עתיד להיות הכניסה המרכזית לפארק אריאל שרון. בתי המגורים שופצו, ויהיו חלק ממרכז המבקרים של הפארק.

קישורים חיצוניים
----------------

ויקישיתוף מדיה וקבצים בנושא **חוות שלם** בוויקישיתוף
* אתר למנויים בלבד קשת רוזנבלום, מי גר בחווה המסתורית שמול הר חירייה, באתר הארץ, 2 במאי 2013
* אלי אלון, "הקיבוץ" הלא ידוע ליד תל אביב, באתר News1 מחלקה ראשונה‏, 17 בינואר 2016
* נאור מימר, 'חוות שלם ("הזרע") - מקיום לקיימות' (אורכב 03.02.2017 בארכיון Wayback Machine), **אתרים - המגזין**, המועצה לשימור אתרי מורשת בישראל, 6 (דצמבר 2016), עמ' 151–156.

הערות שוליים
------------

1. ↑  שי פאוזנר, המדינה תשלם כ-20 מיליון שקל עבור שטחה של הזרע בפארק אריאל שרון, באתר כלכליסט, 1 באפריל 2012

מפת פארק אריאל שרון, שבתחומו נמצאת החווה
**לייזר כימי** הוא לייזר בו האנרגיה לקרינה נובעת מתגובות כימיות. דוגמאות נפוצות ללייזר כימי הן, לייזר יוד-חמצן (COIL), ולייזרים מסוג מימן פלואורי (HF) ודאוטריום פלואורי (DF), אשר כולם פועלים בתחום התת-אדום הבינוני.

היסטוריה
--------

לייזר תת אדום המבוסס על תוצרים הנרגשים ברטט של תגובה כימית הוצע לראשונה על ידי ג'ון פולני ב-1961. לייזר כימי הודגם לראשונה על ידי ג'רום קספר וג'ורג' פימטל בשנת 1965. ראשית, כלור (Cl2) עבר פוטוליזה לאטומים, אשר הגיבו לאחר מכן עם מימן, והניבו מימן כלורי (HCl) במצב נרגש המתאים ללזירה. לאחר מכן הודגמה הטכניקה גם על מימן פלואורי (HF) ודאוטריום פלואורי (DF).
למרות שעבודה זו לא יצרה לייזר גל מתמשך כימי גרידא, היא סללה את הדרך בכך שהראתה את ההיתכנות של תגובה כימית כמנגנון פעולה ללייזר.

לייזר HF כימי גל מתמשך הודגם לראשונה בשנת 1969, ונרשם כפטנט בשנת 1972, על ידי D.J. Spencer, T.A. Jacobs, H. Mirels ו-R.W.F. Gross ב-The Aerospace Corporation באל סגונדו, קליפורניה. מכשיר זה השתמש בערבוב של זרמים סמוכים של H2 ו-F, בתוך מהוד אופטי, כדי ליצור מצב בו HF מעורר שהחזיק מעמד.

שימושים
-------

לייזר כימי יכול להיות שימושי בתחומים שונים, אבל השימוש העיקרי שלו הוא צבאי. מערכת נאוטילוס שפותחה על ידי ארה"ב וישראל והשתמשה בלייזר כימי הייתה מתוכננת ליירט רקטות ופגזי ארטילריה. המערכת נגנזה ב2007 בין היתר בשל הסכנה מהחומרים הרעילים הנפלטים בשימוש בלייזר.

הערות שוליים
------------

1. ↑  J. C. Polanyi, Proposal for an Infrared Maser Dependent on Vibrational Excitation, **The Journal of Chemical Physics** 34, 1961-01-01, עמ' 347–348 doi: 10.1063/1.1731608
2. ↑  Jerome V. V. Kasper, George C. Pimentel, HCl Chemical Laser, **Physical Review Letters** 14, 1965-03-08, עמ' 352–354 doi: 10.1103/PhysRevLett.14.352
3. ↑  Spencer, D. J.; Jacobs, T. A.; Mirels, H.; Gross, R. W. F. Continuous-Wave Chemical Laser, **International Journal of Chemical Kinetics**, 1969, עמ' 493-494
4. ↑  Spencer, D. J.; Jacobs, T. A.; Mirels, H.; Gross, R. W. F. U.S. Patent 3,688,215, google patent, ‏1972

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007284922205171
* GND: 4135482-5
* LCCN: sh85022921

 |
במדעי המחשב, **אלגוריתם מקוון** (online algorithm) הוא אלגוריתם אשר מאולץ לפלוט החלטות לפני השלמת קבלת כל הקלט. מאידך גיסא, אלגוריתם שאינו מקוון (offline algorithm) מורשה לעבור על כל הקלט בטרם ייאלץ לפלוט את החלטתו הראשונה. מסיבה זו, אלגוריתם מקוון עשוי להגיע להחלטות שאינן אופטימליות יחסית לאלגוריתם שאינו מקוון. 

**ניתוח התחרותיות** (competitive analysis) של האלגוריתם הוא חקר איכות החלטות של אלגוריתמים מקוונים. זהו ניתוח של החרטה של אלגוריתם מקוון.

דוגמאות
-------

### ניהול זיכרון מטמון

בין שאר תפקידיה, מערכת הפעלה של מחשב מתפעלת מידע המחולק פנימית לדפים. המשתמש מבצע פעולות המתרגמות לבקשות גישה לדפים. רק לחלק מדפים אלה יש מקום בזיכרון המטמון של המחשב, ורובם נשמרים בדיסק הקשיח שלו. זמן הטעינה של דפים מהדיסק הקשיח לזיכרון הוא ארוך מאוד בהשוואה לרוב פעולותיו האחרות של המחשב. מסיבה זו, כשהמשתמש מבצע פעולה המתרגמת לצורך לטעון דף לזיכרון, ויש צורך לפנות דף אחר מהזיכרון לצורך כך, אידיאלית היה כדאי לפנות את הדף שיבוקש האחרון בעתיד. דא עקא, שהמחשב אינו יודע בשלב זה את כל סדרת הבקשות בעתיד, ולכן זו בעיה מקוונת.

### משחק בעל יותר משחקן יחיד

רוב המשחקים בעלי יותר משחקן יחיד (לדוגמה שחמט או דמקה) הם, לפי ההגדרה, מקוונים. אי אפשר לקבל מראש את סדרת ההחלטות של היריב, מפני שפעולותיו של כל צד נקבעות בין היתר על פי פעולת הצד השני.

### בעיית k-השרתים

בעיית k השרתים (K-Server problem) היא אחת מהבעיות הידועות באלגוריתמים מקוונים והוצגה לראשונה ב-1988. בבעיה זו ישנם k שרתים מפוזרים במרחב מטרי סופי (מעין "חדר"). הבעיה מוגדרת כך: בהינתן k שרתים הנמצאים בנקודות במישור, ובקשות שמגיעות מנקודות שונות באופן מקוון, צריך להחליט לכל בקשה איזה שרת להזיז לנקודה שלה כדי לטפל בה. המטרה היא להזיז את השרתים במרחק הכולל (על פי המרחב המטרי) הקטן ביותר האפשרי. 

השערה רווחת היא כי יחס התחרותיות של בעיית k-השרתים הוא k. ידוע כי k הוא הערך הטוב ביותר האפשרי וכי לבעיית 2 השרתים ידוע אלגוריתם 2-תחרותי. לערכים גדולים יותר היחס הטוב ביותר הידוע הוא 2k-1.

קישורים חיצוניים
----------------

* אלגוריתמים מקוונים, דף שער בספרייה הלאומית

הערות שוליים
------------

1. ↑  Competitive algorithms for server problems
2. ↑  On the k-server conjecture

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534843905171
* BnF: cb17707903j (data)
* GND: 4583199-3
* LCCN: sh98004683

 |
איימון סאליבן ומייקל פלפס עוטים חליפת לייזר רייסר כשהם מתכוננים לזנק למשחה 4X100 מטר חופשי באולימפיאדת בייג'ינג (2008).
**לייזר רייסר** (LZR Racer) היא חליפת שחייה תחרותית של חברת ספידו שנחשבה לחליפת השחייה הטובה בעולם בתקופת אולימפיאדת בייג'ינג (2008).

חליפת לייזר רייסר עשויה מגומי סינתטי דוחה מים וחומר פולימרי. החליפה מכסה את הרגליים (חצי גוף), את הברכיים בלבד (רבע גוף) ובגרסה של חליפת גוף מלא. החליפה תפורה בלייזר, ובגרסת הגוף המלא יש רוכסן אחד לאורך הגב. המבנה הנצמד המיוחד שלה נועד לשמר את הגוף במצב "חץ" הידרודינמי ולמנוע תנודות זעירות של שרירים וויבראציות של העור. החליפה מאוד קלה ומקדם החיכוך שלה נמוך מאוד. היתרון הגדול שלה הוא במשחים למרחקים קצרים, זינוקים, פניות ויציאות בהם למבנה ההידרודינמי של הגוף חשיבות גדולה. בנוסף ספידו טוענת שהחליפה מייעלת את תהליך הנשימה של השחיינים, דבר החשוב במשחים למרחקים ארוכים.

הפטנט על הטכנולוגיה של החליפה רשום בפורטוגל ושם היא מיוצרת. החליפה פותחה במשך שלוש שנים בשיתוף עם נאס"א והמכון האוסטרלי לספורט, יחד עם קבוצת ביקורת של השחיינים שספידו היא הספונסרית שלהם. לשם פיתוחה של החליפה נסרקו גופיהם של 400 שחיינים ודגמים נבחנו בבריכות זרמים מיוחדות.

החליפה הוצגה ב-13 בפברואר 2008 ושווקה כחליפת השחייה של ספידו לאולימפיאדת בייג'ינג (2008). קמפיין הפרסום מנוהל בשיתוף חברת האופנה היפנית "Comme des Garçons", כשמייקל פלפס הוא הדוגמן הראשי של קמפיין.

כ-100 שיאים עולמיים נשברו על ידי שחיינים ששחו עם החליפה, הישג חסר תקדים בעולם השחייה. סביב החליפה מתקיים דיון אתי העוסק בשאלת גבולות ההתערבות הטכנולוגית בהישגי האנשים וביתרונות הבלתי הוגנים שניתן להשיג בעזרתה. עיקר המחאה באה מצד חברות המתחרות בספידו ושחיינים הנמצאים תחת חסותן. תחילה, פדרציית הספורט הבינלאומית לשחייה, פינ"א, החליטה לאשר את השימוש בחליפה בתחרויות רשמיות. בשנת 2009 החל להישבר המונופול של החליפה. חברות מתחרות כגון ארנה, ג'אקד ו-TYR החלו לייצר חליפות דוחסות-מציפות עשויות כל כולן מפוליאוריתן שהביאו לתוצאות טובות יותר מחליפת הלייזר. באליפות העולם בשחייה 2009 שחיינים בודדים בלבד שחו עם לייזר רייסר.

במהלך אליפות העולם ב-2009 החליטה פינ"א על איסור, שנכנס לתוקף ב-2010, הקובע כי יותר לשחיינים להתחרות רק בחליפות טקסטיל שאינן משפיעות על צורת הגוף ויכולת הציפה שלו. כמו כן הוחלט שגברים ישחו עם חליפות שלא יחרגו מהחלק שבין הברכיים למותניים, ואצל נשים מהברכיים לכתפיים. על פי תקנות אלו, לייזר רייסר וחליפות הפוליאוריתן אסורות לשימוש. האיסור אינו חל על משחי מים פתוחים.

קישורים חיצוניים
----------------

ויקישיתוף מדיה וקבצים בנושא **לייזר רייסר** בוויקישיתוף
* דני בורשבסקי‏, החליפה של האיומים, באתר וואלה!‏, 19 ביוני 2008
* תצוגה של ספידו על החליפה
* כתבת וידאו על החליפה, סרטון באתר יוטיוב
נוף טיפוסי בבית הקברות
**בית הקברות הפרוטסטנטי** או **בית הקברות הלא-קתולי** או **בית הקברות האנגלי** (באיטלקית: **Cimitero Acattolico di Roma**) הוא בית קברות פרטי הממוקם ברובע טסטאצ'יו של רומא. בית הקברות ממוקם בצמוד לפירמידת קסטיוס ששולבה בחומת אורליאנוס וגובלת בבית הקברות. בבית הקברות קבורים לא-קתולים ובכלל זאת, אך לא רק, פרוטסטנטים ובריטים רבים. רבים מהקבורים במקום הם אנשי רוח, משוררים, סופרים, ציירים ופסלים.

הקבר המוקדם ביותר בבית הקברות הוא של דר' ארתור, רופא מאדינבורו שנקבר ב-1716.

בבית הקברות עצים רבים ביניהם ברוש מצוי ורימון. לצד פירמידת קסטיוס מדשאה רחבה. המצבות אינן אחידות וישנם פסלים רבים ועיטורים מגוונים בבית הקברות. כך לדוגמה הפסל מלאכית הצער משמש כמצבה מעל קברה של אמלין סטורי, אשתו של הפסל ויליאם ווטמור סטורי.

היסטוריה
--------

מכיוון שלא-קתולים, חוטאים, מתאבדים ושחקנים הודרו מבתי קברות קתוליים, נדרש אתר קבורה אלטרנטיבי ללא-קתולים. צו של הכס הקדוש מ-1671 חס על לא-קתולים מקבורה עם חוטאים וזונות באתר הקבורה Muro Torto. ב-1716 נקבר לראשונה באזור המרעה לצד פירמידת קסטיוס, אזרח זר, דר' ויליאם ארתור, רופא מאדינבורו. לאחר מכן הצטרפו נקברים נוספים, ברובם בריטים, מה שהוביל למיתוג בית הקברות כבית הקברות האנגלי.

בית הקברות התפתח ללא הכרה רשמית והקברים היו מפוזרים באחו כאשר פרות רעו לצדם. ב-1824 הוקמה תעלה שגידרה את צדו העתיק של בית הקברות. ב-1920 מונה לבית הקברות מפקח מרשויות רומא וב-2011 הועבר הניהול לגוף של נציגים ממדינות זרות.

נקברים ידועים
-------------

* ג'ון קיטס

המצבה על של ג'ון קיטס, בולטת בכך שלא מציינת את שמו
* פרסי ביש שלי

המצבה על קברו של פרסי ביש שלי
* אנטוניו גראמשי

המצבה על קברו של אנטוניו גראמשי
* אכסל מונתה - לא נקבר בבית הקברות אך יש לוח זיכרון לזכרו
* יוהאן דויד אקרבאלד
* אנג'ליקה באלאבנוב
* רוברט מייקל בלנטיין
* קארל ברולוב
* ג'ון בגנל ברי
* ג'ון גיבסון
* ויליאם סטנלי האסלטין
* אנטוניו לבריולה
* הנס פון מארי
* ג'ורג' פרקינס מארש
* פטר אנדריאס מונק
* פאבל סבדומסקי
* ג'ון אדינגטון סימונדס
* מילנה פבלוביץ'-ברילי
* ברונו פונטקורבו
* קונסטנס פנימור וולסון
* אנדראה קמילרי
* לינדזי קמפ
* אוגוסט רידל
* היינריך קרל ריינהולד
* שרה פרקר רמונד

קישורים חיצוניים
----------------

ויקישיתוף מדיה וקבצים בנושא **בית הקברות הפרוטסטנטי של רומא** בוויקישיתוף
* 

* אתר האינטרנט הרשמי של בית הקברות הפרוטסטנטי של רומא (באיטלקית ובאנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4603926-0
* LCCN: n82053044
* VIAF: 124355030
* WorldCat: lccn-n82053044

 |